NÁRODNÁ RADA SLOVENSKEJ REPUBLIKY

**IV. volebné obdobie**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Číslo: 1529/2008

**874a**

**Spoločná správa**

výborov Národnej rady Slovenskej republiky o prerokovanízákona z 26. novembra 2008, ktorým sa mení a dopĺňa zákon č. 193/2005 Z. z. o rastlinolekárskej starostlivosti v znení zákona č. 295/2007 Z. z. o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 874) vo výboroch Národnej rady Slovenskej republiky

\_**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor pri rokovaní o zákone z 26. novembra 2008, ktorým sa mení a dopĺňa zákon č. 193/2005 Z. z. o rastlinolekárskej starostlivosti v znení zákona č. 295/2007 Z. z. o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky (tlač 874) (ďalej len gestorský výbor) podáva Národnej rade Slovenskej republiky v súlade s § 79 ods. 1 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky túto spoločnú správu výborov Národnej rady Slovenskej republiky.

**I.**

Národná rada Slovenskej republiky schválila dňa 26. novembra 2008 zákon, ktorým sa mení a dopĺňa zákon č. 193/2005 Z. z. o rastlinolekárskej starostlivosti v znení zákona č. 295/2007 Z. z. o zmene a doplnení niektorých zákonov. Prezident Slovenskej republiky podľa čl. 102 ods. 1 písm. o) Ústavy Slovenskej republiky vrátil Národnej rade Slovenskej republiky zákon 26. novembra 2008, ktorým sa mení a dopĺňa zákon č. 193/2005 Z. z. o  rastlinolekárskej starostlivosti v znení zákona č. 295/2007 Z. z. o zmene a doplnení niektorých zákonov. Prezident Slovenskej republiky vo svojom rozhodnutí uviedol dôvody, ktoré ho viedli k tomu, aby využil svoju právomoc, ktorá mu vyplýva z Ústavy Slovenskej republiky (rozhodnutie prezidenta SR č. 3179-2008-BA).

Na základe uvedeného predseda Národnej rady Slovenskej republiky svojím rozhodnutím č. 882 z 11. decembra 2008 rozhodol, že podľa § 90 ods. 2 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov ho prideľuje na prerokovanie jednotlivým výborom, určil gestorský výbor a lehotu na jeho prerokovanie.

V súlade s citovaným rozhodnutím rokovali o zákone vrátenom prezidentom SR tieto výbory:

* Ústavnoprávny výbor Národnej rady Slovenskej republiky
* Výbor Národnej rady Slovenskej republiky pre pôdohospodárstvo, životné prostredie a ochranu prírody

**II.**

Poslanci Národnej rady Slovenskej republiky, ktorí nie sú členmi výborov, ktorým bol vrátený zákon pridelený, neoznámili v určenej lehote gestorskému výboru žiadne stanovisko k predmetnému vládnemu návrhu zákona (§ 75 ods. 2 zákona Národnej rady Slovenskej republiky č. 350/996 Z. z. o rokovacom poriadku Národnej rady Slovenskej republiky v znení neskorších predpisov).

**III.**

Prezident Slovenskej republiky vo svojom rozhodnutí z 11. decembra 2008 č. 3179-2008-BA uviedol dôvody na vrátenie zákona a navrhol, aby Národná rada po opätovnom prerokovaní zákon schválila s týmito zmenami:

1. Čl. III sa vypúšťa.

Doterajší čl. IV sa označuje ako čl. III.

2. Čl. III (doterajší čl. IV) znie:

„Čl. III

Tento zákon nadobúda účinnosť 1. marca 2009, okrem ustanovenia čl. I. § 29 ods. 1 písm. e), ktoré nadobúda účinnosť 1. januára 2012 a ustanovenia čl. I § 29 ods. 1 písm. f), ktoré nadobúda účinnosť 1. januára 2014.“.;

**Ústavnoprávny výbor Národnej rady Slovenskej republiky** prerokoval zákon z 26. novembra 2008, ktorým sa mení a dopĺňa zákon č. 193/2005 Z. z. o rastlinolekárskej starostlivosti v znení zákona č. 295/2007 Z. z. o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky dňa 27. januára 2009. Výbor neprijal platné uznesenie, nakoľko návrh uznesenia nezískal podporu potrebnej nadpolovičnej väčšiny všetkých poslancov.

**Výbor Národnej rady Slovenskej republiky pre životné prostredie a ochranu prírody** prerokoval zákon z 26. novembra 2008, ktorým sa mení a dopĺňa zákon č. 193/2005 Z. z. o rastlinolekárskej starostlivosti v znení zákona č. 295/2007 Z. z. o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou Slovenskej republiky dňa 27. januára 2009. Výbor uznesením č. 349 súhlasil s pripomienkami uvedenými v III. časti rozhodnutia prezidenta Slovenskej republiky z 1. decembra 2008 č. 3179-2008-BA a odporučil Národnej rade Slovenskej republiky zákon schváliť s pripomienkami uvedenými v III. časti rozhodnutia prezidenta Slovenskej republiky z 1. decembra 2008 č. 3179-2008-BA.

**IV.**

**Výbor Národnej rady Slovenskej republiky pre pôdohospodárstvo, životné prostredie a ochranu prírody ako gestorský výbor rokoval dňa 3. februára 2009 a uznesením č. 364** schválil túto spoločnú správu výborov.

Podľa § 90 ods. 5 rokovacieho poriadku Národnej rady Slovenskej republiky treba na schôdzi Národnej rady Slovenskej republiky hlasovať o pripomienkach prezidenta republiky, ktoré znejú:

1. Čl. III sa vypúšťa.

Doterajší čl. IV sa označuje ako čl. III.

2. Čl. III (doterajší čl. IV) znie:

„Čl. III

Tento zákon nadobúda účinnosť 1. marca 2009, okrem ustanovenia čl. I. § 29 ods. 1 písm. e), ktoré nadobúda účinnosť 1. januára 2012 a ustanovenia čl. I § 29 ods. 1 písm. f), ktoré nadobúda účinnosť 1. januára 2014.“.;

**Gestorský výbor odporúča pripomienky pána prezidenta schváliť**

V citovanom uznesení výboru poveril spoločnú spravodajkyňu výborov, poslankyňu **Magdu K o š ú t o v ú**  informovať Národnú radu Slovenskej republiky v súlade s § 80 ods. 2 zákona č. 350/1996 Z. z. o rokovacom poriadku Národnej rady Slovenskej republiky o prerokovaní zákona z 26. novembra 2008, ktorým sa mení a dopĺňa zákon č. 193/2005 Z. z. o rastlinolekárskej starostlivosti v znení zákona č. 295/2007 Z. z. o zmene a doplnení niektorých zákonov, vrátený prezidentom Slovenskej republiky na opätovné prerokovanie Národnou radou vo výboroch Národnej rady Slovenskej republiky.

Ján **S l a b ý**

predseda výboru